Daniela

I Daniela na Daniely dia olona resahina ao amin' ny Baiboly izay anisan' ny mpaminany israelita malaza eo amin' ny fivavahana jiosy sy kristiana. Iray amin' ny zatovolahy hebreo efatra avy ao amin’ ny Fanjakan’ i Joda ka lasa babo tany Babilônia tamin’ ny taona 606 tal. J. K. i Daniela. Lasa mpiasam-panjakana tao Babilôna izy sy ny namany telo noho ny fahendrena nananany. Nisy ny fanerena samihafa nahazo azy mba hanompo sampy nefa tsy nivadika tamin' ny finoany an' Andriamanitra izy na dia niteraka fahasahiranana ho azy izany. Nanohy ny asany tao amin’ ny fanjakana Persiana koa izy taorian' ny naharesy ny Babilôniana. Rehefa nihalehibe i Daniela dia maro ny fahitana nasehon' Andriamanitra taminy, indrindra ny amin' ny zavatra hiseho any amin' ny andro farany. Ny lovantsofina jiosy dia manao an' i Daniela ho nanoratra ny Bokin' i Daniela.

 Ny anarany 
Atao hoe  דָּנִיֵּאל / Dāniyēl i Daniela amin' ny teny hebreo ka midika hoe "Andriamanitra no mpitsara ahy" na "Fitsaran' Andriamanitra".

 Jereo koa 

 Mpaminany lehibe: Isaia na Izaia - Jeremia - Ezekiela - Daniela na Daniely

 Mpaminany madinika: Hôsea na Ôsea - Jôela na Jôely - Amôsa na Amôsy - Ôbadia na Abdiasa - Jônà na Jônasa - Mika na Mikea - Nahoma - Habakoka - Zefania na Sôfônia - Hagay na Akjea - Zakaria - Malakia.

 Mpaminanin' i Israely
 Mpaminanin' ny kristianisma

Rohy ivelany
 Ao amin'i Freebase: 

sokajy:Biôgrafia